ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 అప్డేట్
ఇండియాలో కోవిడ్ క్రియాశీల కేసులు మరింతగా తగ్గుముఖం పట్టడం కొనసాగుతోంది. క్రియా శీల కేసుల సంఖ్య 16,35,993 కు చేరింది. వరుసగా 8వ రోజు 2 లక్షల దిగువలోనే క్రియాశీల కేసులు ఉన్నాయి.
యాక్టవ్ కేసుల గత 24 గంటలలో 77, 420 తగ్గాయి.
ఇండియా గత 24 గంటలలో 1.32 లక్షల కొత్త కేసులు నమోదయ్యాయి. రోజువారీ కొత్తకేసులు తగ్గుముఖం పట్టడం కొనసాగుతోంది.
దేశవ్యాప్తంగా ఇప్పటివరకు 2.65 కోట్లమంది కోవిడ్ నుంచి కోలుకున్నారు.
గత 24 గంటలలో 2,07,071 మంది పేషెంట్లు కోవిడ్ నుంచి కోలుకున్నారు.
రోజువారి కొత్త కేసుల కన్న రోజువారీ కోలుకున్న వారి సంఖ్య వరుసగా 22 వ రోజుకూడా ఎక్కువగానే ఉంది.
జాతీయ స్థాయిలో రికవరీ రేటు మరింత పెరిగి 93.08 శాతానికి చేరింది.
వారపు పాజిటివిటీ రేటు ప్రస్తుతం 7.27 శాతంగా ఉంది.
రోజువారీ పాజిటివిటి రేటు 6.38 శాతం వద్ద ఉంది.వరుసగా 11 వ రోజు పాజిటివ్ రేటు 10 శాతం కంటే తక్కువగా ఉంది.
కోవిడ్ పరీక్షా సామర్ధ్యం గణనీయంగా పెంచడం జరిగింది. మొత్తం 35.7 కోట్ల కోవిడ్ నిర్ధారణ పరీక్షలు జరిగాయి.
జాతీయ వాక్సినేషన్ కార్యక్రమం కింద 22.41 కోట్ల వాక్సిన్ డోస్లు వేశారు.
ఆర్థిక మంత్రిత్వ శాఖ
వయో వృద్ధులకు వడ్డీ రేటు పై తగిన పన్ను భారం
వయో వృద్ధులకు ప్రయోజనం కలిగించే ఉద్దేశ్యంతో ఆదాయ పన్ను చట్టం సెక్షన్ 19 ఎ కింద బ్యాంకులలో, పోస్టాఫీసులలో ఉన్న డిపాజిట్ల పై వచ్చే వడ్డీ పై ఇచ్చే మినహాయింపును రూ. 10,000 నుంచి రూ. 50,000 లకు పెంచినట్లు ఆర్థిక మంత్రి శ్రీ అరుణ్ జైట్లీ తెలిపారు.
లోక్ సభలో ఈ రోజు 2018-19 సాధారణ బడ్జెట్ ప్రవేశపెడుతూ, సెక్షన్ 80 డి కింద ఆరోగ్య బీమా ప్రీమియం, ఇతర వ్యయం పై ఇచ్చే మినహాయింపును రూ. 30,000 నుంచి రూ. 50,000 కి పెంచినట్లు తెలిపారు.
సెక్షన్ 80డిడిబి కింద వయో వృద్ధులకు కొన్ని రోగాల కారణంగా అయ్యే వ్యయం పై ఇచ్చే మినహాయింపును రూ. 60,000 నుంచి రూ. 80,000 కూ, మరీ వృద్ధులైన వారికి లక్ష రూపాయలకూ పెంచినట్లు ఆయన తెలిపారు.
వాణిజ్యం, పరిశ్రమల మంత్రిత్వ శాఖ
G20 మీట్ సందర్భంగా 16-18 ఫిబ్రవరి 2023 వరకు ముంబైలో జరగనున్న 14వ వరల్డ్ స్పైస్ కాంగ్రెస్ 
సుగంధ ద్రవ్యాల ఉత్పత్తుల శుద్ధి, విలువ జోడింపు, నాణ్యత భద్రత, వాణిజ్య సరఫరా గొలుసు నిర్వహణపై చర్చలు జరపడానికి ఈ కార్యక్రమం.
WSC 2023 'విజన్ 2030: స్పైసెస్ ' ఇతివృత్తం చుట్టూ కేంద్రీకృతమై ఉన్న వరల్డ్ స్పైస్ కాంగ్రెస్
సుగంధ ద్రవ్యాల రంగానికి సంబంధించి ప్రపంచంలోనే అతిపెద్ద ప్రత్యేక వ్యాపార వేదిక, 14వ వరల్డ్ స్పైస్ కాంగ్రెస్ , స్పైసెస్ బోర్డు ఇండియా  వివిధ వాణిజ్యం ఎగుమతి ఫోరమ్లతో కలిసి నిర్వహిస్తోంది. 16-18 ఫిబ్రవరి 2023లో మహారాష్ట్రలోని నవీముంబై లోని సిడ్కో ఎగ్జిబిషన్ అండ్ కన్వెన్షన్ సెంటర్లో జరిగే ఈ కార్యక్రమం లో 50 కంటే ఎక్కువ దేశాల నుంచి 1000 మంది ప్రతినిధులు ఈ కార్యక్రమంలో పాల్గొంటారని భావిస్తున్నారు.
స్పైసెస్ బోర్డ్ ఇండియా నిర్వహించే ఈ ద్వైవార్షిక కార్యక్రమం సుగంధ ద్రవ్యాల రంగంలోని సమస్యలు అవకాశాలపై చర్చించడానికి ప్రపంచ సుగంధ పరిశ్రమను ఒకచోట చేర్చే ప్రధాన వేదిక. కొత్త సాధారణ పరిస్థితుల్లో సుగంధ ద్రవ్యాల ఉత్పత్తి, ప్రాసెసింగ్, విలువ జోడింపు, నాణ్యత భద్రత, వాణిజ్యం సరఫరా గొలుసు నిర్వహణ వంటి అంశాలపై చర్చలు జరపడం ఈ కార్యక్రమ ఉద్దేశం . ప్రధాన దిగుమతి దేశాల నుంచి నియంత్రణ అధికారులు G_20 సభ్య దేశాల వాణిజ్య ఎగుమతి ప్రమోషన్ ఏజెన్సీల మంత్రిత్వ శాఖ భారతీయ సుగంధ పరిశ్రమతో చర్చలు జరపాలని భావిస్తున్నారు.
"ఈసారి, సుగంధ ద్రవ్యాల బోర్డు G20 దేశాలతో భారతదేశ వాణిజ్య సంబంధాలను మరింత బలోపేతం చేయడంపై మరింత దృష్టి సారించి డిసెంబర్ 2022 నుంచి నవంబర్ 2023 వరకు భారతదేశ G20 అధ్యక్ష పదవికి సంబంధించి G20 ఈవెంట్గా వరల్డ్ స్పైస్ కాంగ్రెస్ను నిర్వహిస్తోంది" అని స్పైసెస్ బోర్డు సెక్రటరీ శ్రీ డి సత్యన్ IFS తెలియజేశారు, దిగుమతి చేసుకునే ప్రధాన దేశాల నియంత్రణ అధికారులతో పరస్పర చర్య G20 సభ్య దేశాల వాణిజ్య పరిశ్రమల సంఘం మంత్రులు WSC 2023లో పాల్గొంటారని భావిస్తున్నారు. “WSC 14వ ఎడిషన్ 'స్పైసెస్' గురించి మాత్రమే ఉంటుంది. '.
ప్రస్తుత ఎడిషన్ కోసం ఎంచుకున్న థీమ్ WSC 'విజన్ 2030: SPICES' ".
1990లో మొదలైన మొట్టమొదటి WSC కార్యక్రమం నుంచి, గత మూడు దశాబ్దాలలో 13 విజయవంతమైన సంచికల ద్వారా, WSC మంచి సంప్రదాయాన్ని స్థాపించింది, ఇది ప్రపంచవ్యాప్తంగా ఉన్న సుగంధ ద్రవ్యాల భాగస్వాములకు ప్రయోజనం చేకూర్చింది ఇది ప్రపంచ సుగంధ ద్రవ్యాల రంగంలో ఎక్కువగా కోరుకునే కార్యక్రమం. ఇది కొత్త వ్యాపార అవకాశాలను ప్రోత్సహిస్తుంది, వాణిజ్య సంబంధాలు బలోపేతం చేస్తుంది.
వ్యాపార సెషన్లతో పాటు, ఉత్పత్తి శ్రేణి, ఔషధ/ఆరోగ్య రంగాల్లోని అప్లికేషన్లు, ఆవిష్కరణలు, అత్యాధునిక సాంకేతికతలతో సహా భారతీయ మసాలా పరిశ్రమ బలాలు సామర్థ్యాలను ప్రదర్శించే ప్రదర్శనను కూడా WSC కలిగి ఉంటుంది. 14వ WSCలో పాల్గొనడానికి నమోదు ప్రక్రియ కు ఇంకా అవకాశం ఉంది. ఆసక్తిగల వాటాదారులు www.worldspicecongress.com వెబ్సైట్ ద్వారా తమ భాగస్వామ్యాన్ని నమోదు చేసుకోవచ్చు.
మరింత సమాచారం కోసం, దయచేసి సంప్రదించండి: శ్రీ బి ఎన్ ఝా, డైరెక్టర్ , స్పైసెస్ బోర్డ్ ఆర్గనైజింగ్ సెక్రటరీ, వరల్డ్ స్పైస్ కాంగ్రెస్; ఫోన్: 0484 2333610, ఎక్స్టెన్: 233, ఇ-మెయిల్: baseth.jha[at]nic[dot]in / conference@worldspicecongress.com
PIB Headquarters
జిఎస్ టి & కస్టమ్స్ హైదరాబాద్ జోన్ చీఫ్ కమిషనర్ గా శ్రీ బి.బి. అగర్వాల్
హైదరాబాద్ జోన్  జిఎస్ టి & కస్టమ్స్ చీఫ్ కమిషనర్ గా శ్రీ బన్కే బెహరి అగర్వాల్ గురువారం బాధ్యతలు స్వీకరించారు. అలాగే, శ్రీ అగర్వాల్ జిఎస్ టి & కస్టమ్స్ విశాఖపట్నం జోన్  చీఫ్ కమిషనర్  గా కూడా వ్యవహరిస్తారు.
1985 బ్యాచ్, ఇండియన్ రెవిన్యూ సర్వీస్ కు చెందిన శ్రీ అగర్వాల్ ఇంతకు ముందు వివిధ ప్రాంతాల్లో పని చేశారు. అలాగే, జిఎస్ టి చట్టాలలో అప్పీళ్ళు, సమీక్షలకు సంబంధించిన అంశాలపై పని చేశారు. అలాగే, 2016 సంవత్సరంలో దేశవ్యాప్తంగా 60 వేల మంది అధికారులకు జిఎస్ టి 4 అంచెల శిక్షణ కార్యక్రమాన్ని రూపొందించడంలో కీలక పాత్ర పోషించారు. తన విభాగం తరపున టాక్స్ చెల్లింపుదారులకు ఉన్న సమస్యలను పరిష్కరించడంలో ముందుంటానని శ్రీ అగర్వాల్ పేర్కొన్నారు. శ్రీ అగర్వాల్ చిరునామా ccehyd@excise.nic.in
ప్రధాన మంత్రి కార్యాలయం
ప్రధాన మంత్రి కి మరియు శ్రీ లంక ప్రధాని కి మధ్య టెలిఫోన్ ద్వారా జరిగిన సంభాషణ
ప్రధాన మంత్రి శ్రీ నరేంద్ర మోదీ ఈ రోజు న శ్రీ లంక ప్రధాని మాన్య శ్రీ మహింద రాజపక్షె తో మాట్లాడారు. నిన్నటి రోజు న శ్రీ లంక లో పార్లమెంటరీ ఎన్నికల నిర్వహణ సఫలం అయినందుకు గాను ఆయన కు శ్రీ మోదీ అభినందనలు తెలిపారు. ప్రపంచ వ్యాప్త వ్యాధి కోవిడ్-19 పరం గా అవరోధాలు ఎదురవుతున్నప్పటికీ కూడాను ఎన్నికల ను గుణకారకం గా నిర్వహించిన శ్రీ లంక కు చెందిన ఎన్నికల సంబంధి సంస్థల ను మరియు ప్రభుత్వాన్ని ప్రధాన మంత్రి ప్రశంసించారు. ఎన్నికల లో శ్రీ లంక ప్రజలు ఉత్సాహం తో పాల్గొన్నందుకుగాను వారిని కూడాను ఆయన అభినందించారు. ఈ ధోరణి ఇరు దేశాలలోని బలమైనటువంటి ఉమ్మడి ప్రజాస్వామిక విలువల ను ప్రతిబింబిస్తున్నది అని ఆయన అన్నారు.
ఒక్కటొక్కటి గా వెల్లడి అవుతున్న ఎన్నికల ఫలితాలు శ్రీ లంక పోదుజన పెరమున  పార్టీ ప్రభావశాలి ప్రదర్శన ను కనబరచినట్టు సూచిస్తున్నాయని ప్రధాన మంత్రి శ్రీ మోదీ అన్నారు. ఈ విషయం లో మాన్య శ్రీ మహింద రాజపక్షె కు ఆయన తన అభినందనల ను మరియు శుభాకాంక్షల ను వ్యక్తం చేశారు.
మునుపు వారి మధ్య చోటు చేసుకొన్నటువంటి స్నేహపూర్వకమైనటువంటి మరియు ఫలప్రదమైనటువంటి సంభాషణల ను ఇరువురు నేత లు గుర్తుకు తెచ్చుకొంటూ, యుగాల నాటిది మరియు బహువిస్తారితమైనటువంటిది అయిన భారతదేశం- శ్రీ లంక సంబంధాన్ని బలవత్తరపరచుకొనేందుకు ఉమ్మడి వచనబద్ధత ను పునరుద్ఘాటించారు.
భారతదేశం లో గల బౌద్ధ తీర్థస్థలమైన కుశీనగర్ లో ఒక అంతర్జాతీయ విమానాశ్రయాన్ని నెలకొల్పిన సంగతి ని మాన్య శ్రీ రాజపక్షె కు ప్రధాన మంత్రి తెలియజేశారు. కుశీనగర్ వీలయినంత త్వరలో శ్రీ లంక నుండి విచ్చేసే సందర్శకుల కోసం నిరీక్షిస్తోందని కూడా ఆయన అన్నారు.
కోవిడ్ విశ్వమారి రువ్విన సవాళ్ల ను పరిష్కరించడం లో ఉభయ దేశాలు సన్నిహిత సంప్రదింపుల ను జరుపుకొంటూ ఉండాలని నేతలు అంగీకరించారు, మరి అలాగే ద్వైపాక్షిక సంబంధాల ను రాబోయే రోజుల లో నూతన శిఖరాల కు చేర్చాలి అని కూడాను వారు దృఢసంకల్పం తీసుకొన్నారు.
ఆరోగ్య, కుటుంబ సంక్షేమ మంత్రిత్వ శాఖ
వరుసగా ఐదోరోజు కూడా దేశంలో కొత్త కోవిడ్ కేసులు 50 వేల లోపు
చికిత్సలో ఉన్నవారు 4.9 లక్షలు, మొత్తం కేసుల్లో 5.63%
గడిచిన 24 గంటల్లో 47,905 కొత్త కరోనా కేసులు నమొదయ్యాయి. దీంతో వరుసగా ఐదో రోజు కూడా కొత్త కేసులు 50 వేల లోపే ఉన్నట్టయింది. గత 24 గంటలలో 52,718 మంది కోలుకున్నారు. కొత్తగా నమోదైన కేసులకంటే కోలుకుంటున్నవారు ఎక్కువగా ఉండటం వరుసగా 40 రోజులుగా సాగుతోంది.
ఈ ధోరణి కొనసాగుతూ ఉండగా చికిత్సపొందుతూ ఉన్నవారి సంఖ్య తగ్గుతూ ప్రస్తుతం 4.98 లక్షలకు చేరింది. ఇది మొత్తం పాజిటివ్ కేసులలో 5.63% మాత్రమే. భారత్ లో ప్రస్తుతం చికిత్సలో ఉన్నవారి సంఖ్య 4,89,294 కావటంతో 5 లక్షలలోపు కొనసాగిస్తున్నట్టయింది.
కోలుకుంటున్నవారి సంఖ్య బాగా పెరుగుతూ ఉండటంతో చికిత్సలో ఉన్నవారి సంఖ్య తగ్గుతూ వస్తోంది.ప్రస్తుతం కోలుకున్నవారిశాతం 92.89% గా నమోదైంది. ఈరోజుకి కోలుకున్నవారి సంఖ్య 80,66,501. కోలుకున్నవారికీ, చికిత్సపొందుతూ ఉన్నవారికీ మధ్య తేడా 75,77,207. ఇలా ఉండగా, కొత్తగా కోలుకున్నవారిలో 78% మంది కేవలం 10 రాష్ట్రాల్లో కేంద్రీకృతమయ్యారు.
మహారాష్ట్రలో అత్యధికంగా ఒకే రోజు 9,164 మంది కోలుకున్నారు. ఢిల్లీలో 7,264 మంది, కేరళలో 7,252మంది కోలుకోగా ఆ రెండు రాష్ట్రాలు వరుసగా రెండు, మూడు స్థానాల్లో ఉన్నాయి.
కొత్తగా కోవిడ్ నిర్థారణ జరిగిన కేసుల్లో 78% కేసులు 10 రాష్ట్రాలకు చెందినవే కాగా ఢిల్లీ లో అత్యధికంగా ఒకే రోజు 8,593 కేసులు నమోదై మొదటి స్థానంలో నిలబెట్టాయి. 7007 కేసులతో కేరళ, 4907 కేసులతో మహారాష్ట్ర ఆ తరువాత స్థానాల్లో నిలిచాయి.
గడిచిన 24 గంటల్లో 550 కోవిడ్ మరణాలు నమోదయ్యాయి. దీంతో మొత్తం కేసుల్లో మరణాల శాతం ఈరోజు 1.48% చేరినట్టయింది. ఈ మరణాలలో 80% కేవలం పది రాష్ట్రాల్లోనే నమోదు కాగా 22.7%  మహారాష్ట్రలో, 85 మరణాలు ఢిల్లీలో, 49 మరణాలు పశ్చిమబెంగాల్ లో నమొదయ్యాయి.
పౌర విమానయాన మంత్రిత్వ శాఖ
ప్రపంచ స్థాయి సౌకర్యాలతో సమగ్ర అభివృద్ధికి సిద్ధమవుతోన్న సూరత్ విమానాశ్రయం
గుజరాత్ ఆర్థిక రాజధాని మరియు భారతదేశంలో వజ్రాలు మరియు వస్త్ర వ్యాపారానికి కేంద్రమైన సూరత్.. పెద్ద సంఖ్యలో విమాన ప్రయాణికులను ఆకర్షిస్తుంది. ప్రయాణీకుల రద్దీలో అద్భుతమైన పెరుగుదలను పరిగణనలోకి తీసుకుని ఎయిర్పోర్ట్స్ అథారిటీ ఆఫ్ ఇండియా  353 కోట్ల రూపాయల ప్రాజెక్ట్ వ్యయంతో విమానాశ్రయం సమగ్ర అభివృద్ధికి విస్తృతంగా కృషి చేస్తోంది.
డెవలప్మెంట్ ప్రాజెక్ట్లో ప్రస్తుతం ఉన్న టెర్మినల్ బిల్డింగ్ను 8474 చదరపు మీటర్ల నుండి 25520 చదరపు మీటర్లకు విస్తరించడం కూడా ఉంది. టెర్మినల్ భవనం విస్తరణతో పాటు ఐదు పార్కింగ్ బేల నుండి 18 పార్కింగ్ బేలకు ఆప్రాన్ విస్తరణ మరియు సమాంతర టాక్సీ ట్రాక్  నిర్మాణ పనులు కూడా పురోగతిలో ఉన్నాయి.
ప్రాజెక్ట్ పూర్తయిన తర్వాత కొత్త అత్యాధునిక టెర్మినల్ భవనం రద్దీ సమయాల్లో గంటకు 1200 దేశీయ మరియు 600 అంతర్జాతీయ ప్రయాణీకులను నిర్వహించగల సామర్థ్యాన్ని కలిగి ఉంటుంది. దీని వార్షిక ప్రయాణీకుల సామర్థ్యం 2.6 మిలియన్లు. ఆధునిక ప్రయాణీకుల సౌకర్యాలతో టెర్మినల్ భవనంలో 20 చెక్-ఇన్ కౌంటర్లు, ఐదు ఏరోబ్రిడ్జ్లు, ఇన్-లైన్ బ్యాగేజీ హ్యాండ్లింగ్ సిస్టమ్, వచ్చే ప్రయాణికుల కోసం ఐదు కన్వేయర్ బెల్ట్లు ఉంటాయి. కొత్త టెర్మినల్ భవనంలో 475 కార్ల సామర్థ్యంతో పార్కింగ్ ప్రాంతం కూడా ఉంటుంది.
టెర్మినల్ ప్రత్యేకతల్లో 4 స్టార్ జీఆర్ఐహెచ్ఏ శక్తి సామర్థ్య భవనంగా ఉంటుంది. టెర్మినల్ భవనం లోపలి భాగం గుజరాత్ కళ మరియు సంస్కృతిని ప్రతిబింబిస్తుంది. టెర్మినల్ భవన విస్తరణ పనులు 58% పూర్తయ్యాయి. మరియు ఈ భవనం 31 డిసెంబర్ 2022 నాటికి సిద్ధంగా ఉంటుంది.
సూరత్ విమానాశ్రయం దేశంలోని 16 నగరాలకు నేరుగా అనుసంధానించబడినందున దేశవ్యాప్తంగా పెద్ద సంఖ్యలో వ్యాపార వర్గాలకు సేవలు అందిస్తుంది. విమానాశ్రయం యొక్క కొత్త ప్రపంచ స్థాయి టెర్మినల్ భవనం ఈ పారిశ్రామిక నగరానికి కనెక్టివిటీని మెరుగుపరుస్తుంది. మరియు ఈ ప్రాంతం అభివృద్ధికి ప్రేరణనిస్తుంది.
Terminal Building Work in Progress
Roofing Work in Progress
Terminal Building Work in Progress
Parallel Taxi Track Work in Progress
Perspective View -Terminal Building
Perspective view-City Side Canopy
ప్రధాన మంత్రి కార్యాలయం
చౌరి చౌరా ఘటన జరిగి 100 సంవత్సరాలు పూర్తి అయిన సందర్భంగా స్వాతంత్ర సమరయోధులను స్మరించుకున్న ప్రధానమంత్రి శ్రీ నరేంద్ర మోదీ.
ప్రధానమంత్రి శ్రీ నరేంద్ర మోదీ , చౌరి చౌరా ఘటనకు వంద సంవత్సరాలు పూర్తి అయిన సందర్భంగా స్వాతంత్ర సమరయోధులను స్మరించుకున్నారు. ఈ ఘటనకు సంబంధించిన శతవార్షికోత్సవాల ప్రారంభాన్ని పురస్కరించుకుని గత ఏడాది తాను చేసిన ప్రసంగాన్ని ఈ సందర్భంగా ప్రధానమంత్రి షేర్ చేశారు.
దీనిపై ఒక ట్వీట్ చేస్తూ ప్రధానమంత్రి,
ఇవాళ మనం చౌరీ చౌరా ఘటనకు వంద సంవత్సరాలు పూర్తి చేసుకున్నాం. గత ఏడాది , ఈ ఘటనకు సంబంధించి శత వార్షికోత్సవాల ప్రారంభం సందర్భంగా నేను చేసిన ప్రసంగాన్ని మీతో పంచుకుంటున్నాను. మన స్వాతంత్ర సమరయోధులను స్మరించుకోవడంతోపాటు నేను ఆ సందర్భంగా విస్తృతమైన అంశాలను ప్రస్తావించాను అని ప్రధానమంత్రి తమ సందేశంలో పేర్కొన్నారు.
ప్రధాన మంత్రి కార్యాలయం
ప్రధాన మంత్రి తో సమావేశమైన హిమాచల్ ప్రదేశ్ ముఖ్యమంత్రి
ప్రధాన మంత్రి శ్రీ నరేంద్ర మోదీ తో హిమాచల్ ప్రదేశ్ ముఖ్యమంత్రి శ్రీ జయ్ రాం ఠాకుర్ ఈ రోజు న న్యూ ఢిల్లీ లో సమావేశమయ్యారు.
ప్రధాన మంత్రి కార్యాలయం ఒక ట్వీట్ లో -
‘‘ప్రధాన మంత్రి శ్రీ @narendramodi తో హిమాచల్ ప్రదేశ్ ముఖ్యమంత్రి శ్రీ @jairamthakurbjp ఇవాళ సమావేశమయ్యారు.’’ అని తెలిపింది.
(
ఆరోగ్య, కుటుంబ సంక్షేమ మంత్రిత్వ శాఖ
నిమ్హాన్స్ 25 వ స్నాతకోత్సవానికి అధ్యక్షత వహించిన కేంద్ర ఆరోగ్య శాఖ మంత్రి శ్రీ మన్సుఖ్ మాండవీయ
' నవ భారత నిర్మాణంలో నేటి డాక్టర్లు కీలక పాత్ర పోషించాల్సి ఉంటుంది' .. మంత్రి శ్రీ మన్సుఖ్ మాండవీయ
' మానసిక వైద్యంపై సమాజంలో అవగాహన కలగాలి'
ప్రపంచ మానసిక ఆరోగ్య దినోత్సవ సందేశం ఇచ్చిన మంత్రి
90 పడకల మాడ్యులర్ ఫీల్డ్ కోవిడ్ ఆసుపత్రిని ప్రారంభించిన శ్రీ మాండవీయ
బెంగళూరులోని నేషనల్ ఇనిస్టిట్యూట్ ఆఫ్ మెంటల్ హెల్త్ & న్యూరో సైన్సెస్  25 వ స్నాతకోత్సవం కేంద్ర ఆరోగ్య శాఖ మంత్రి శ్రీ మన్సుఖ్ మాండవీయ అధ్యక్షతన ఈ రోజు ఘనంగా జరిగింది. కర్ణాటక ముఖ్యమంత్రి శ్రీ బి. ఎస్. బొమ్మాయి కార్యక్రమానికి ముఖ్య అతిధిగా హాజరయ్యారు. స్నాతకోత్సవంలో 227 మంది పోస్టు గ్రాడ్యుయేట్లు వివిధ డిగ్రీలు, సర్టిఫికెట్లను స్వీకరించారు. ప్రతిభ కనబరచిన 13 మందికి పతకాలను ప్రధానం చేశారు. తన స్నాతకోత్సవ ఉపన్యాసంలో శ్రీ మాండవీయ డాక్టర్లు అంకిత భావంతో పనిచేసి రోగులకు మెరుగైన సేవలను అందించాలని అన్నారు. నవ భారత నిర్మాణంలో డాక్టర్లు కీలక పాత్ర పోషించడానికి సిద్ధంగా ఉండాలని ఆయన పిలుపు ఇచ్చారు.
రజతోత్సవ వేడుకల సందర్భంగా నిమ్హాన్స్లో నూతనంగా కల్పించిన వివిధ సౌకర్యాలను కేంద్ర ప్రారంభించారు. ప్రపంచంలోనే అత్యంత అధునాతన మరియు ఖచ్చితమైన క్రేనియల్ రేడియో సర్జరీ , గామా నైఫ్ ఐకాన్ లను మంత్రి జాతికి అంకితం చేశారు. సాంప్రదాయ భారతీయ ఆరోగ్య సంరక్షణ విధానాన్ని ఆధునిక బయో మెడిసిన్ తో మిళితం చేసి వైద్యం అందించే డిపార్ట్మెంట్ ఆఫ్ ఇంటిగ్రేటివ్ మెడిసిన్, నర్సుల హాస్టల్ లను మంత్రి ప్రారంభించారు.
ప్రపంచ మానసిక ఆరోగ్య దినోత్సవం సందర్భంగా నిమ్హాన్స్లో నిర్వహించిన కార్యక్రమాల్లో మంత్రి పాల్గొన్నారు. ఈ సందర్భంగా మానసిక ఆరోగ్యంపై ఏర్పాటు చేసినఎగ్జిబిషన్ను ఆయనసందర్శించారు. ప్రపంచ మానసిక ఆరోగ్య దినోత్సవం సందర్భంగా మాట్లాడిన మంత్రి మానసిక ఆరోగ్యంపై సామాజిక అవగాహన కల్పించడానికి చర్యలు తీసుకోవాలని అన్నారు. మానసిక ఆరోగ్య సమస్యలను నివారించి,చికిత్స అందించవచ్చునని ఆయన అన్నారు. కేంద్రమంత్రి నిమ్హాన్స్లో 'పొగాకు మానేయండి, హీరోగా ఉండండి' అనే కార్యక్రమాన్ని ప్రారంభించారు.
అంతకుముందు బెంగుళూరులో 90 పడకల మాడ్యులర్ కోవిడ్ ఫీల్డ్ హాస్పిటల్ను కేంద్ర ఆరోగ్య,, కుటుంబ సంక్షేమ, రసాయన , ఎరువుల శాఖ మంత్రి శ్రీ మన్సుఖ్ మాండవీయ ప్రారంభించారు. ఈ కార్యక్రమంలో కర్ణాటక ముఖ్యమంత్రి శ్రీ బిఎస్ బొమ్మై మరియు రాష్ట్ర ఆరోగ్య శాఖ మంత్రి శ్రీ కె. సుధాకర్ ఇతర ప్రముఖులు పాల్గొన్నారు. 90 పడకల మాడ్యులర్ కోవిడ్ ఫీల్డ్ హాస్పిటల్ టెక్సాస్ ఇన్స్ట్రుమెంట్స్, నోకియా, స్వస్తి, వియాట్రిస్ సంస్థలు సామజిక భాద్యత కార్యక్రమం కింద అందించిన నిధులతో 26 రోజుల రికార్డు సమయంలో రూపుదిద్దుకుంది. ఈ కార్యక్రమంలో కేంద్ర ఆరోగ్య మంత్రి మాట్లాడుతూ ముఖ్యమంత్రి నాయకత్వంలో అమలు జరుగుతున్న టీకా కార్యక్రమం లక్ష్యాల మేరకు అమలు జరుగుతున్నదని అభినందించారు. సిఎస్ఆర్ నిధులను సమకూర్చిన సంస్థల ప్రతినిధులను సన్మానించారు.
కేంద్ర ఆరోగ్య మంత్రి కర్ణాటకలో ప్రధాన మంత్రి భారతీయ జనౌషధి పరియోజన నిర్వహించిన ఆజాదీ కా అమృత్ మహోత్సవ కార్యక్రమానికి హాజరయ్యారు. ఈ సందర్భంగా సీనియర్ సిటిజన్లకు ఉచిత ప్రథమ చికిత్స వస్తు సామగ్రిని పంపిణీ చేశారు. ఈ కార్యక్రమంలో ఆయన మాట్లాడుతూ పిఎమ్బిజెపి దేశవ్యాప్తంగా 8,300 మించి ఔషధ కేంద్రాలను నెలకొల్పి అందరికీ సరసమైన ధరలకు నాణ్యమైన ఔషధాలను అందిస్తున్నదని అన్నారు. దేశంలో జనరిక్ ఔషదాల వినియోగం దేశంలో 2% నుంచి 10% కి పెరిగిందని అన్నారు.
ప్రధాన మంత్రి కార్యాలయం
విజయవంతంగా 5 సంవత్సరాలు పూర్తి చేసుకున్న జిఎస్ టిని ప్రశంసించిన ప్రధానమంత్రి
విజయవంతంగా 5 సంవత్సరాలు పూర్తి చేసుకున్న జిఎస్ టిని ప్రధానమంత్రి ప్రశంసించారు. జిఎస్ టి అనేది ప్రధానమైన పన్ను సంస్కరణ అని, ఇది సులభతర వ్యాపారాన్ని మరింత ముందుకు తీసుకువెళ్లిందని, ఒక దేశం, ఒకే పన్ను దార్శనికతను సాకారం చేసిందని ప్రధానమంత్రి పేర్కొన్నారు. ఈ సందర్భంగా ప్రధానమంత్రి మై గవ్ ద్వారా ఒక ట్వీట్ చేస్తూ,
"మనం జిఎస్టి అమలులోకి వచ్చి 5 సంవత్సరాలు పూర్తి చేసుకున్నాం. ఇది ఒక ప్రధాన పన్ను సంస్కరణ. సులభతర వ్యాపారాన్ని ఇది మరింత ముందుకు తీసుకువెళ్లింది. ఒక దేశం , ఒకే పన్నుదార్శనికతను సాకారం చేసింది."
అని పేర్కొన్నారు.
ప్రధాన మంత్రి కార్యాలయం
హజరత్ ఇమామ్ హుస్సేన్ త్యాగాల ను ఆశూరా దినం సందర్భం లో గుర్తు కు తెచ్చుకొన్న ప్రధాన మంత్రి
హజరత్ ఇమామ్ హుస్సేన్  యొక్క త్యాగాల ను గురించి ప్రధాన మంత్రి శ్రీ నరేంద్ర మోదీ ఆశూరా దినం సందర్భం లో గుర్తు కు తెచ్చుకొంటూ, ఆయన ను సత్యం పట్ల అచంచల నిబద్ధత, అలాగే అన్యాయానికి వ్యతిరేకంగా సలిపిన పోరాటానికి గాను స్మరించుకోవడం జరుగుతుంటుంది అన్నారు.
ప్రధాన మంత్రి ఒక ట్వీట్ లో -
‘‘హజరత్ ఇమామ్ హుస్సేన్  యొక్క త్యాగాల ను స్మరించుకొనేటటువంటి రోజు ఈ రోజు. ఆయన ను సత్యం పట్ల అచంచల నిబద్ధత మరియు అన్యాయానికి వ్యతిరేకంగా సలిపిన పోరాటానికి గాను స్మరించుకోవడం జరుగుతుంటుంది. ఆయన సమానత్వాని కి మరియు సోదర భావాని కి కూడా చాలా మహత్వాన్ని ఇస్తూ ఉండే వారు.’’ అని పేర్కొన్నారు.
(
మంత్రిమండలి
ఆర్ఆర్ టిఎస్ ఢిల్లీ-ఘజియాబాద్-మీరట్ కారిడార్ కు కేబినెట్ ఆమోదం
యూనియన్ కేబినెట్ ఈ దిగువ అంశాలకు అనుమతులు అందించింది.
1. రూ.30,274 కోట్ల వ్యయం అంచనాతో 82.15 కిలోమీటర్ల నిడివి గల  ప్రాంతీయ రాపిడ్ ట్రాన్సిట్ సిస్టమ్  నిర్మాణానికి అనుమతి
2. గ్రాంటుగాను, సబార్డినేట్ రుణంగాను రూ.5634 కోట్లు కేంద్ర ఆర్థిక సహాయం
3. ప్రాజెక్టు వ్యవస్థాత్మక ఏర్పాట్లు, లీగల్ అవసరాలు
4. ప్రాజెక్టు అనుమతికి షరతులు
ముఖ్య లక్షణాలు...
దేశంలోనే రైలు రవాణాతో కూడిన అత్యంత వేగవంతమైన ప్రయాణ సౌకర్యం కల్పించే తొలి ఆర్ఆర్ టిఎస్ ప్రాజెక్టు ఇది. పూర్తి స్థాయిలో అమలులోకి వచ్చినట్టయితే జాతీయ రాజధౄని మండలి  ప్రాంతంలో ప్రయాణికుల రవాణాకు అత్యంత వేగవంతమైన, సౌకర్యవంతమైన, సురక్షితమైన రవాణా వ్యవస్థగా మారుతుంది. డిజైనింగ్, టెక్నాలజీ, వ్యవస్థాత్మక నిర్వహణా విధానాల్లో వినూత్న విధానాలతో ఇతర రవాణా వ్యవస్థలను కూడా సమీకృతం చేసుకుంటూ నిర్మాణం అయ్యే ప్రాజెక్టు ఇది.
జోరుగా సాగుతున్న అభివృద్ధి, భారీగా పెరిగిపోయిన ప్రైవేటు వాహనాల కారణంగా మౌలిక వసతులు, పారిశ్రామిక కార్యకలాపాలపై వత్తిడిని తగ్గించి పట్టణ రవాణా వ్యవస్థ స్వరూపాన్ని మార్చి వేయగల ప్రాజెక్టు ఆర్ఆర్ టిఎస్. దీని ద్వారా ప్రజలకు పూర్తి సురక్షితంగా అమిత వేగంగా ప్రయాణం చేయగల విశ్వసనీయమైన, సౌకర్యవంతమైన ప్రభుత్వ రవాణా సదుపాయం అందుబాటులోకి వస్తుంది.
(Visitor Counter : 73
ప్రధాన మంత్రి కార్యాలయం
వైద్యుల జాతీయ దినోత్సవం నేపథ్యంలో వైద్య సమాజానికి ప్రధానమంత్రి కృతజ్ఞతలు
వైద్యుల జాతీయ దినోత్సవం సందర్భంగా ఇవాళ ప్రధానమంత్రి శ్రీ నరేంద్ర మోదీ దేశంలోని యావత్ వైద్య సమాజానికి హృదయపూర్వక కృతజ్ఞతలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“నేడు వైద్యుల జాతీయ దినోత్సవం #DoctorsDay నేపథ్యంలో దేశంలోని వైద్య సమాజానికి నా హృదయపూర్వక కృతజ్ఞతలు తెలియజేస్తున్నాను. అత్యంత ప్రతికూల పరిస్థితుల్లో సైతం వైద్యులు అత్యున్నత స్థాయి సాహసం, నిస్వార్థం, సానుకూల దృక్పథానికి ఉదాహరణగా నిలుస్తారు. వైద్యసేవను మించిన వారి అంకితభావం మన సమాజంలో ఆశాభావాన్ని, శక్తిని ఇస్తుంది” అని ప్రధానమంత్రి పేర్కొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
బ్యూరో ఆఫ్ ఇండియా స్టాండర్డ్స్ నిర్వహించిన 'ప్రయోగశాలల యోగ్యత, వాటి నిర్వహణ వ్యవస్థలు' శిక్షణ కార్యక్రమంలో పాల్గొన్న 17 దేశాలకు చెందిన 33 మంది ప్రతినిధులు
'ప్రయోగశాలల యోగ్యత, వాటి నిర్వహణ వ్యవస్థలు' అనే అంశంపై, 'బ్యూరో ఆఫ్ ఇండియన్ స్టాండర్డ్స్'  శిక్షణ విభాగమైన 'నేషనల్ ఇన్స్టిట్యూట్ ఆఫ్ ట్రైనింగ్ ఫర్ స్టాండర్డైజేషన్'  నిర్వహించిన 13వ అంతర్జాతీయ శిక్షణ కార్యక్రమంలో, 17 దేశాల నుంచి వచ్చిన ప్రతినిధులు పాల్గొన్నారు. ప్రధానంగా ఆఫ్రికన్, కరేబియన్, ఆసియా ప్రాంతాల నుంచి తరలివచ్చారు.
నొయిడాలోని నిట్స్ ప్రాంగణంలో 3 వారాల పాటు శిక్షణ కార్యక్రమం జరిగింది. ఇందులో పాల్గొన్నవారికి 'ఐఎస్వో/ఐఈసీ – 17025:2017 పరీక్ష కోసం అవసరమైన అంశాలు, ప్రయోగశాలల క్రమాంకనం, వనరుల అవసరాల గురించి శిక్షణ ఇచ్చారు. దీంతోపాటు, ప్రయోగశాల పరీక్షలు, రిస్క్ నిర్వహణ, లీగల్ మెట్రాలజీ, క్రమాంకనం, కొలతల్లో తేడాలు, మంచి ప్రయోగశాల విధానాలు వంటివి వివరించారు. ప్రయోగశాల్లో జరిగే పరీక్షలను ప్రత్యక్షంగా చూసి, నేర్చుకునే అవకాశాన్ని కూడా కల్పించారు.
ప్రామాణికత, నాణ్యత హామీకి సంబంధించి వివిధ అంశాలపై శిక్షణనిచ్చే ప్రముఖ సంస్థ నిట్స్. 1968 నుంచి, భారత విదేశీ వ్యవహారాల మంత్రిత్వ శాఖకు చెందిన ఐటీఈసీ కార్యక్రమం కింద ఆసియా, ఆఫ్రికా, యూరప్, లాటిన్ అమెరికాలోని అభివృద్ధి చెందుతున్న దేశాలకు ప్రామాణీకరణ, నాణ్యత హామీపై అంతర్జాతీయ శిక్షణ కార్యక్రమాలను ఈ సంస్థ ఏటా నిర్వహిస్తోంది.
నిర్వహణ వ్యవస్థలు, ప్రయోగశాలల నాణ్యత నిర్వహణ వ్యవస్థలపైనా శిక్షణ కార్యక్రమాలను నిట్స్ ద్వారా బీఐఎస్ నిర్వహిస్తోంది. అవి వరుసగా 2004, 2011 నుంచి ప్రారంభమయ్యాయి.
ప్రామాణికత, నాణ్యత హామీపై 2022 నవంబర్ 14 నుంచి 2022 డిసెంబర్ 9 వరకు నిర్వహించిన 53వ అంతర్జాతీయ శిక్షణ కార్యక్రమంలోనూ 14 దేశాల ప్రతినిధులు పాల్గొన్నారు.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఆహార మరియు ప్రజాపంపిణీ శాఖ జూలై 05న ఆహార మరియు పోషకాహార భద్రతపై జాతీయ సదస్సును నిర్వహించనుంది
ప్రజా పంపిణీ వ్యవస్థ  కింద ఉత్తమ పద్ధతుల వ్యాప్తిపై దృష్టి సారించడం మరియు పోషకాహార భద్రతను బలోపేతం చేయడానికి సమావేశం నిర్వహణ
ఫుడ్ ఫోర్టిఫికేషన్, ఫుడ్ బాస్కెట్ డైవర్సిఫికేషన్, క్రాప్ డైవర్సిఫికేషన్, ఇంటిగ్రేటెడ్ అన్నవిత్రన్ పోర్టల్ 2.0, పీడీఎస్ మరియు స్టోరేజీ రంగంలో సంస్కరణలపై చర్చ
సదస్సులో ప్రసంగించనున్న కేంద్ర వినియోగదారుల వ్యవహారాలు, ఆహారం & ప్రజాపంపిణీ, వాణిజ్యం & పరిశ్రమలు మరియు జౌళి శాఖ మంత్రి శ్రీ పీయూష్ గోయల్
భారతదేశంలో ఆహార మరియు పోషకాహార భద్రతపై ఒక రోజు జాతీయ సదస్సును ఫుడ్ అండ్ పబ్లిక్ డిస్ట్రిబ్యూషన్ డిపార్ట్మెంట్ 5 జూలై 2022 మంగళవారం న్యూఢిల్లీలో నిర్వహిస్తోంది. క్రాస్ లెర్నింగ్ను సులభతరం చేయడం, పబ్లిక్ డిస్ట్రిబ్యూషన్ సిస్టమ్  కింద పథకాల కోసం ఉత్తమ పద్ధతులను ప్రచారం చేయడం మరియు పోషకాహార భద్రతపై దృష్టిని బలోపేతం చేయడం ఈ సదస్సు లక్ష్యం.
కేంద్ర వినియోగదారుల వ్యవహారాలు, ఆహారం & ప్రజాపంపిణీ, వాణిజ్యం & పరిశ్రమలు మరియు జౌళి శాఖ మంత్రి శ్రీ పీయూష్ గోయల్,
సహాయ మంత్రి  శ్రీమతి సాధ్వి నిరంజన్ జ్యోతి,మరో సహాయమంత్రి శ్రీ అశ్వినీ కుమార్ చౌబే సమక్షంలో ప్రసంగిస్తారు. ఈ సమావేశానికి రాష్ట్రాలు/యుటిల ఆహారం & పౌర సరఫరాల మంత్రులు కూడా హాజరవుతారు.
కాన్ఫరెన్స్లోని ముఖ్యాంశాలు ఫుడ్ ఫోర్టిఫికేషన్, డైవర్సిఫికేషన్ ఆఫ్ ఫుడ్ బాస్కెట్, క్రాప్ డైవర్సిఫికేషన్, ఇంటిగ్రేటెడ్ అన్నవిత్రన్ పోర్టల్ 2.0, పీడీఎస్ మరియు స్టోరేజ్ సెక్టార్లో సంస్కరణలపై చర్చ ఉంటుంది. కొన్ని రాష్ట్రాల్లో అనుసరిస్తున్న ఉత్తమ పద్ధతులు విస్తృత ప్రతిరూపం కోసం కూడా భాగస్వామ్యం చేయబడతాయి.
దేశంలో ఆహార మరియు పోషకాహార భద్రతా పర్యావరణ వ్యవస్థ యొక్క పరివర్తనను సాధించడానికి సహకార సమాఖ్య యొక్క నిజమైన స్ఫూర్తితో సవాళ్లు మరియు అవకాశాలను ప్రతిబింబించే వేదికగా ఈ సమావేశం ఉపయోగపడుతుంది.
నేషనల్ ఫుడ్ సెక్యూరిటీ యాక్ట్, 2013  ప్రకారం భారతదేశం యొక్క టార్గెటెడ్ పబ్లిక్ డిస్ట్రిబ్యూషన్ సిస్టమ్ ప్రపంచంలోనే అతిపెద్ద పబ్లిక్ ఫుడ్-సెక్యూరిటీ ప్రోగ్రామ్. ఈ వ్యవస్థ దేశవ్యాప్తంగా 5.33 లక్షల కంటే ఎక్కువ సరసమైన ధరల దుకాణాల నెట్వర్క్ ద్వారా భారతదేశం అంతటా 80 కోట్ల మంది లబ్ధిదారుల ఆహార భద్రత అవసరాలను నిర్వహిస్తుంది. కొవిడ్-19 మహమ్మారి సమయంలో వన్ నేషన్ వన్ రేషన్ కార్డ్ తో కలిపి ప్రధాన మంత్రి గరీబ్ కళ్యాణ్ అన్న యోజన  ద్వారా ప్రభుత్వం యొక్క ఆహార భద్రత ప్రతిస్పందన ప్రజలకు జీవనాధారంగా పనిచేసింది మరియు దీనికి ప్రపంచవ్యాప్తంగా ఒక అద్భుతమైన ఉదాహరణగా ప్రశంసించబడింది.
రైల్వే మంత్రిత్వ శాఖ
ప్రయాణీకులు సులభంగా టిక్కెట్లు ఖరారు చేసుకునేలా ఐఆర్సీటీసీ ఈ-టిక్కెటింగ్ వెబ్సైట్ సమగ్రంగా ఉండాలి: శ్రీ పీయూష్ గోయల్
మెరుగైన లక్షణాలు, సరళీకృత ఆకృతితోపాటు ఇ-టిక్కెటింగ్ వెబ్సైట్లో వినియోగదారుల సౌలభ్యం పెంచడానికి రైల్వేలు కృషి చేస్తున్నాయి
ఐఆర్సీటీసీ ఈ-టిక్కెటింగ్ వ్యవస్థ ఆధునీకరణ పనులపై రైల్వే శాఖ మంత్రి శ్రీ పీయూష్ గోయల్ సమీక్షించారు. ఉత్తమ రైలు ప్రయాణం కోసం ప్రయాణీకులకు సమగ్ర సౌలభ్యాన్ని అందించేలా ఈ-టిక్కెటింగ్ వెబ్సైట్ ఉండాలని సూచించారు.
ప్రజల రైలు ప్రయాణ అవసరాలు తీర్చేలా ఆన్లైన్లో టిక్కెట్ ఖరారు చేసుకునే అవకాశాన్ని రైల్వేలకు చెందిన ఐఆర్సీటీసీ అందిస్తోంది.
టిక్కెట్ల బుకింగ్, ప్రయాణ సౌకర్యాల విషయంలో ప్రజా అనుభవాలను మెరుగుపరిచే అంశానికి 2014 నుంచి ప్రాధాన్యత పెరిగింది. రైలు ప్రయాణం చేయాలనుకునేవారు మొదట ఐఆర్సీటీసీ వెబ్సైట్ వైపే చూసేలా చేయాలన్న రైల్వే శాఖ మంత్రి, వారి అనుభవం స్నేహపూర్వకంగా, సౌకర్యవంతంగా ఉండాలని చెప్పారు. 'డిజిటల్ ఇండియా'లో భాగంగా, ఎంతోమంది ప్రజలు రైలు టిక్కెట్ల కోసం రిజర్వేషన్ కేంద్రాలకు వెళ్లకుండా ఆన్లైన్లో బుక్ చేసుకుంటున్నారని, అందువల్ల ఐఆర్సీటీసీ వెబ్సైట్ను ఆధునీకరించే ప్రయత్నాలను రెట్టింపు చేయాల్సిన అవసరం ఉందన్నారు.
వెబ్సైట్ పనితీరు మెరుగుదల కోసం సాధ్యమైన అన్ని ప్రయత్నాలు చేస్తామని రైల్వే అధికారులు శ్రీ గోయల్కు వెల్లడించారు.
వ్యవసాయ మంత్రిత్వ శాఖ
గత ఏడాదితో పోలిస్తే ఈ ఏడాది 21.2 శాతం పెరిగిన ఖరీఫ్ సాగు నాట్ల విస్తీర్ణం
17.07.2020 నాటికి ఖరీఫ్పంటలు 691.86 లక్షల హెక్టార్లలో నాట్లుపడగా గత ఏడాది ఇదే సంవత్సరం 570.86 లక్షల హెక్టార్లలో నాట్లు పడ్డాయి.
దేశంలో 16.07.2020 నాటికి 338.3 మి.మీ వర్షపాతం పడింది. సాధారణ వర్షపాతం 308.4 మి.మీ. 16.07.2020 నాటికి సిడబ్ల్యుసి నివేదిక ప్రకారం, దేశంలోని123 రిజర్వాయర్లలో ప్రత్యక్ష నీటి నిల్వ అంతకు ముందు సంవత్సరంతో పోలిస్తే 150 శాతం అధికంగా ఉంది. గత పది సంవత్సరాల సగటు నీటి నిల్వను గమనిస్తే 133 శాతంగా ఉంది.
17.07.2020న మొత్తం ఖరీఫ్ పంటలు 691.86లక్షల హెక్టార్లలొ నాట్లువేయగా, అంతకు ముందు సంవత్సరం ఇదే కాలంలో 570.86 లక్షల హెక్టార్లలోనాట్లు వేశారు. దీనితో ప్రస్తుతం దేశంలో గత ఏడాది కంటే 21.20 శాతం అధిక విస్తీర్ణంలొ నాట్లుపడినట్టు లెక్క
ఖరీఫ్ పంటలకు సంబంధించి నాట్లుపడిన విస్తీర్ణం కింది విధంగా ఉంది:
రైతులు వరి 16.47 లక్షల హెక్టార్లలో నాట్లువేయగా గత ఏడాది 142.06 లక్షల హెక్టార్లలో నాట్లువేశారు. నాట్లుపడిన విస్తీర్ణం పెరుగుదల 18.59 శాతం.
పప్పులు 81.66 లక్షల హెక్టార్లలో నాట్లు వేయగా గత ఏడాది 61.70 లక్షల హెక్టార్లలోనాట్లువేశారు. విస్తీర్ణంలో పెరుగుదల 32.35 శాతం.
ముతక ధాన్యాలు 115.60 లక్షల హెక్టార్లలో వేయగా గత ఏడాది 103.00 లక్షల హెక్టార్లలో వేశారు. విస్తీర్ణంలో పెరుగుదల 12.23 శాతం .
నూనె గింజలు 154.95 లక్షల ఎకరాలలో వేయగా గత ఏడాది 110.09 లక్షల హెక్టార్లలో వేశారు. విస్తీర్ణంలో పెరుగుదల 40.75 శాతం.
చెరకు 51.29 లక్షల హెక్టార్లలొ వేయగా గత ఏడాది 50.82 లక్షల హెక్టార్లలో వేశారు. విస్తీర్ణంలో పెరుగుదల 0.92 శాతం.
పత్తి 113.01 లక్షల హెక్టార్ల విస్తీర్ణంలో వేయగా గత ఏడాది 96.35 లక్షల హెక్టార్లలో వేశారు. విస్తీర్ణంలో పెరుగుదల 17.28 శాతం.
జనపనార, గోగు పంటలు 6.88 లక్షల హెక్టార్లలో వేయగా, గత ఏడాది 6.84 లక్షల హెక్టార్లలో వేశారు. విస్తీర్ణంలో పెరుగుదల 0.70 శాతం.
అందువల్ల ప్రస్తుతానికి దేశంలో ఖరీఫ్ పంటల సాగు విస్తీర్ణం పెరుగుదలపై కోవిడ్ -19 ప్రభావం ఏదీ లేదని తెలుస్తోంది..
మరిన్ని వివరాలకు లింక్ క్లిక్ చేయండి..